*Projekts*

LATVIJAS REPUBLIKAS MINISTRU KABINETA SĒDES PROTOKOLLĒMUMS

Rīgā Nr. 2016.gada

 \_\_§.

**Informatīvais ziņojums „Par bēgļu un personu ar alternatīvo statusu uzņemšanas un sociālekonomiskās iekļaušanas pasākumu ietekmi uz pašvaldību budžetiem”**

1. Pieņemt zināšanai vides aizsardzības un reģionālās attīstības ministra iesniegto informatīvo ziņojumu.
2. Noteikt, ka pašvaldībām ne retāk, kā reizi gadā no valsts budžeta programmas „Līdzekļi neparedzētiem gadījumiem” kompensējami faktiskie izdevumi, kas radušies bēgļu un personu ar alternatīvo statusu uzņemšanas un sociālekonomiskās iekļaušanas pasākumiem par laika periodu sākot no 2016.gada 1.janvāra.
3. Kā atbildīgo par pašvaldībām kompensējamajiem faktiskajiem izdevumiem, kas radušies saistībā ar bēgļu un personu ar alternatīvo statusu uzņemšanas un sociālekonomiskās iekļaušanas pasākumiem, noteikt Vides aizsardzības un reģionālās attīstības ministriju.
4. Noteikt, ka pašvaldībām no valsts budžeta programmas „Līdzekļi neparedzētiem gadījumiem” kompensējamas izmaksas, kas pašvaldībām faktiski radušās par šādiem bēgļu un personu ar alternatīvo statusu uzņemšanas un sociālekonomiskās iekļaušanas pasākumiem: par faktiskajiem izdevumiem, kas pašvaldībām radušies, sniedzot sociālos pakalpojumus, sociālo palīdzību un atbalstu, kas noteikti Sociālo pakalpojumu un sociālās palīdzības likumā, Bērnu tiesību aizsardzības likumā un attiecīgās pašvaldības saistošajos noteikumos, tajā skaitā kompensējot izmaksas par pabalstu garantētā minimālā ienākuma līmeņa nodrošināšanai, dzīvokļa pabalstu, ārpusģimenes aprūpi un sociālajām garantijām ārpusģimenes aprūpes laikā, kā arī pēc ārpusģimenes aprūpes beigšanās.
5. Noteikt, ka pašvaldībām radušies faktiskie izdevumi no valsts budžeta programmas „Līdzekļi neparedzētiem gadījumiem” kompensējami divu gadu laika periodā no bēgļa vai personas ar alternatīvo statusu statusa iegūšanas brīža, bet par nepilngadīgiem patvēruma meklētājiem bez pavadības faktiskie izdevumi kompensējami līdz 24 gadu vecumam.
6. Noteikt, ka Ropažu novada pašvaldībai, Daugavpils pilsētas pašvaldībai un Liepājas pilsētas pašvaldībai no valsts budžeta programmas „Līdzekļi neparedzētiem gadījumiem” kompensējamas izmaksas, kas pašvaldībām faktiski radušās darbā ar nepilngadīgajiem patvēruma meklētājiem līdz šo personu ievietošanai bērnu aprūpes iestādē vai audžuģimenē.

 Ministru prezidents M.Kučinskis

Valsts kancelejas direktors M.Krieviņš

Iesniedzējs:

vides aizsardzības un

reģionālās attīstības ministrs K.Gerhards

Vīzē: valsts sekretārs R.Muciņš

20.06.2016

306

A.Pabērza - Draudiņa 66016784,

 agnese.paberza@varam.gov.lv